*VEGA præsenterer:***Helsinkis electropop-konge kickstarter din julemåned***Den 9. december pakker den finske electropop-snedker, Jaakko Eino Kalevi, VEGA ind i et svævende lydtæppe af overjordisk electropop.*

Jaakko Eino Kalevi udgiver den 22. november minialbummet, *Dissolution.* Han har netop udsendt titelsangen, hvor han sammen med den Berlin-baserede taiwanske sanger Yu-Chung Huang leverer en uptempo, synthpop-duet. På *Dissolution* jagter Kalevi meningen med livet i et eksperimenterende lydbillede af funk- og electro-elementer.

Med en god portion elegance og uslebne kanter præsenterer Jaakko Eino Kalevi sin pastelfarvede blanding af saxofonstrejfet indierock og electropop. Den finske sangskriver udgav sidste år sit fjerde soloalbum, *Out of Touch*, der er lige dele romantisk og melankolsk. Musikmagasinet Popmatters skrev bl.a. om det:   
 *”Out of Touch, at its core, is an enjoyable pop album. Kalevi's voice and ever-so-slightly off-kilter electronic sensibilities are what make it distinctly his. He takes the easy and warps it into modern art, and while the sounds can get muddy, especially when it comes to his words, there's something to be said for shying away from the comfort of squeaky-clean sounds. Out of Touch allows for a more luscious aural dive.”*

Før synth-poptroubadouren kastede sig over musikken, levede han af at være sporvognsfører i hjembyen Helsinki. De mange mennesker og indtryk, han stødte på i hverdagen, har sammen med barndomsminder fungeret som klare inspirationer i Kalevis rummelige lydbillede. Han opfordrer folk til holde deres ører og sind åbne, når de lytter til hans musik.

Kalevi kan bedst lide at have fuld kontrol over sit arbejde, så han kan skrive og indspille det med det samme. Han spiller også selv alle instrumenterne på sine album. *”I don’t have to communicate and explain my ideas, I can keep control and it all fits better that way.”*

**Fakta om koncerten:**  
Jaakko Eino Kalevi (FI)  
Mandag d. 9. december kl. 20.00  
Lille VEGA, Enghavevej 40, 1674 København V  
Billetpris: 170 kr. + gebyr  
Billetsalget starter i dag via vega.dk og Ticketmaster